Sextíu og sex greindust með COVID-19 innanlands í gær. Fjórtán liggja á Landspítalanum með sjúkdóminn og þrír á gjörgæslu.
Tveir hafa látist af völdum COVID-19 á Landspítalanum á síðustu tveimur dögum. Sérfræðingur í hjúkrun á smitsjúkdómadeild segir að andleg hjúkrun sé stærri hluti umönnunar við þá sem liggja inni með COVID-19 heldur en aðra sjúklinga.
Sjúklingarnir sem létust á spítalanum í gær og í fyrradag voru á sextugs- og sjötugsaldri, báðir af erlendum uppruna. 32 hafa látist af völdum COVID-19 frá upphafi faraldursins. Berglind Guðrún Chu, sérfræðingur í hjúkrun á smitsjúkdómadeild, segir að andleg vanlíðan sjúklinga með COVID-19 auki á álagið á deildinni.
vitandi að fólk er með COVID, þennan nýja sjúkdóm í þessum faraldri, að fólk er bara mjög hrætt, það verður bara að segjast að það er mikill kvíði og það er mikil andleg hjúkrun sem þarf að fara fram líka, inni á milli alls þessa hraða. Þetta er fólk sem er ekki vant að vera veikt áður. Þannig að maður þarf að lýsa mjög vel öllu sem við erum að fara að gera og taka þessi litlu flottu markmið: þessi gat þó gengið á klósettið og er aðeins minna móður í dag, eða eitthvað slíkt.
og fólk er náttúrulega bara mjög hrætt um að enda á gjörgæslunni og það er líka hrætt um líf sitt. það er bara ekkert hægt að skafa af því, og mjög eðlilega, af því að fólk náttúrulega er mjög veikt
Það sama eigi við um aðstandendur þeirra sem liggja inni, þeir séu kvíðnir og hræddir, en vegna álags vinnist ekki alltaf tími til að huga að þeim eins og best væri á kosið.
ef aðstæður væru með betri mönnun og fleira fólki gætum við sinnt þessu mun betur en við gerum. En við þurfum að forgangsraða og stundum þarf bara skjólstæðingurinn alla athygli okkar.
Þau allra veikustu leggjast á gjörgæslu en Berglind segir að fólkið sem liggi með COVID-19 á smitsjúkdómadeild sé mjög veikt, hvort sem það er bólusett eða ekki.
sumir eru með mjög mikil meltingareinkenni, mikinn niðurgang til dæmis og ógleði og lystarleysi og hafa ekki nærst í lengri tíma. ÞAð er orðið mjög þurrt og þreklaust og það er svo mótt að það kemst varla á klósett.
Sjúklingur á sextugsaldri lést á Landspítala af völdum COVID-19 í gær. 66 greindust með Covid-19 hér á landi í gær. 